Занимљиво је да је његова репрезентативна каријера почела и завршила тако што је био изостављен из селекција за европско првенство. Упркос томе што су Раулове прве 2 сениорске сезоне биле успешне, тадашњи селектор Хавијер Клементе није га позвао за Еуро 1996. у Енглеској и морао је чекати до октобра те године на свој репрезентативни деби у утакмици против Чешке, а већ у наредној утакмици против Југославије постигао је свој репрезентативни првенац. Наступао је на 3 светска првенства (1998., 2002. и 2006.) и 2 европска (2000. и 2004.), постигавши барем 1 гол на сваком од та 3 СП-а. 2002. године постигао је 3 гола у групној фази, али се затим повредио у утакмици против Ирске, чиме је првенство за њега било готово.